Številka: 0072-3/2022-DI/8

Datum: 21. 4. 2022

Vsem izvajalcem zdravstvenih storitev

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 6/22: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev je vzpostavitev kontrole zaposlitev zdravstvenih delavcev.

V okrožnici je zajeta naslednja vsebina:

[1. Uvedba kontrol zaposlitev zdravstvenih delavcev pri izvajalcu na določeni vrsti zdravstvene dejavnosti](#_Toc101352656)

S spoštovanjem.

Pripravili:

Jerneja Bergant, strokovna sodelavka Sladjana Jelisavčić,

Tanja Saksida, strokovna sodelavka vodja – direktorica področja I

Priloge:

* Priloga 1: Šifrant K40.1 - Nivo kontrole zaposlitev zdravstvenih delavcev po vrstah in podvrstah zdravstvene dejavnosti na strukturi Obravnava
* Priloga 2: Šifrant K40.2 - Vrste zdravstvene dejavnosti po skupinah zaposlitev zdravstvenih delavcev
* Priloga 3: Šifrant K40.3 - Skupine zaposlitev zdravstvenih delavcev po vrstah in podvrstah zdravstvene dejavnosti
* Priloga 4: Šifrant K40.P - Skupine zaposlitev zdravstvenih delavcev
* Priloga 5: Dopis NIJZ - Dostop izvajalcev zdravstvene dejavnosti do podatkov o zdravstvenih delavcih v RIZDDZ

# Uvedba kontrol zaposlitev zdravstvenih delavcev pri izvajalcu na določeni vrsti zdravstvene dejavnosti

*Vsem izvajalcem zdravstvenih storitev*

**Povzetek vsebine**

Zavod s 1. 10. 2022 uvaja nove kontrole zaposlitev zdravstvenih delavcev na strukturi Obravnava:

* Kontrolo zaposlitve v okviru izvajalca (kontrola, da je določen zdravstveni delavec zaposlen v okviru pogodbenega izvajalca): evidenčna napaka;
* Kontrolo zaposlitve pri izvajalcu v okviru skupin zaposlitev (kontrola, da mora zdravstveni delavec imeti v RIZDDZ urejeno vsaj eno zaposlitev v okviru vrst zdravstvene dejavnosti ustreznih skupin zaposlitev (npr. specialist kirurgije v okviru specialističnih dejavnostih)): evidenčna napaka.

Kontroliralo se bo ujemanje na obračunskih dokumentih poslanih RIZDDZ številk zdravstvenih delavcev (podatek »RIZDDZ številka delavca«) z zaposlitvami v Registru izvajalcev zdravstvene dejavnosti in delavcev v zdravstvu (RIZDDZ).

**Navodilo za obračun**

Skladno z navedenim se bo kontroliral podatek »RIZDDZ številka delavca«, ki se navaja na strukturi Obravnava v sklopu podatkov o obravnavi:

|  |  |
| --- | --- |
| RIZDDZ številka delavca | 5-mestna številka delavca iz Registra izvajalcev zdravstvene dejavnosti in delavcev v zdravstvu (RIZDDZ, šifrant 3). Če delavec ni vključen v RIZDDZ, se podatek ne navede.V dejavnosti 302 001 se pri obračunu storitev E0612-E0615 v ta podatek vedno obvezno navede RIZDDZ številka delavca, ki je veljaven tudi v Seznamu specialistov klinične farmacije, ki lahko opravljajo delo farmacevtskega svetovanja. V primeru nadomestnega zdravstvenega delavca se v to polje vpiše RIZDDZ številka delavca, ki ga nadomestni zdravstveni delavec nadomešča. |

Za izvedbo kontrole zaposlitve zdravstvenega delavca uvajamo nove povezovalne šifrante:

* šifrant K40.1 »Nivo kontrole zaposlitev zdravstvenih delavcev po vrstah in podvrstah zdravstvene dejavnosti« (Priloga 1 te okrožnice),
* šifrant K40.2 »Vrste zdravstvene dejavnosti po skupinah zaposlitev zdravstvenih delavcev« (Priloga 2 te okrožnice),
* šifrant K40.3 »Skupine zaposlitev zdravstvenih delavcev po vrstah in podvrstah zdravstvene dejavnosti« (Priloga 3 te okrožnice),
* šifrant K40.P »Skupine zaposlitev zdravstvenih delavcev« (Priloga 4 te okrožnice).

Šifrant K40.1 »Nivo kontrole zaposlitev zdravstvenih delavcev po vrstah in podvrstah zdravstvene dejavnosti« opredeljuje, do katerega nivoja se za posamezno dejavnost kontrole izvajajo.

V šifrantu K40.3 »Skupine zaposlitev zdravstvenih delavcev po vrstah in podvrstah zdravstvene dejavnosti« so po vrstah in podvrstah opredeljene skupine zdravstvenih delavcev, ki lahko v posamezni vrsti in podvrsti opravljajo in obračunavajo zdravstvene storitve. Skupine iz tega šifranta so razložene v pojasnjevalnem šifrantu K40.P »Skupine zaposlitev zdravstvenih delavcev«. Katere vrste dejavnosti spadajo v posamezne skupine, je razvidno iz šifranta K40.2 »Vrste zdravstvene dejavnosti po skupinah zaposlitev zdravstvenih delavcev«.

Kontrole zaposlitev zdravstvenih delavcev se bodo izvajale zaporedno, do nivoja, kot je določeno v šifrantu K40.1:

1. nivo: kontrola obstoja zaposlitve v okviru pogodbenega izvajalca, evidenčna napaka;
2. nivo: kontrola obstoja zaposlitve v okviru pogodbenega izvajalca glede na skupine zaposlitev zdravstvenih delavcev, dovoljenih za posamezno vrsto in podvrsto, evidenčna napaka;

Če je v šifrantu K40.1 za vrsto in podvrsto opredeljena vrednost 1 »Zaposlitev v okviru pogodbenega izvajalca«, se izvede prva kontrola. Če je navedena vrednost 2 »Zaposlitev v okviru pogodbenega izvajalca glede na skupine zaposlitev zdravstvenih delavcev«, se izvede druga kontrola. Pri drugi kontroli se preverja, ali ima zdravstveni delavec pri izvajalcu urejeno zaposlitev vsaj na enem od VZD, ki v skladu s šifrantom K40.2 sodi v skupino zaposlitev, ki so v šifrantu K40.3 opredeljene za vrsto in podvrsto, za katero je obračunal opravljeno storitev.

Če je v šifrantu K40.1 za vrsto in podvrsto zdravstvene dejavnosti opredeljena vrednost 9 »Zaposlitev se ne preverja«, se kontrola na zaposlitev ne izvaja.

Primer 1:

Zdravstveni delavec ima urejeno zaposlitev v vrsti zdravstvene dejavnosti 234 »Splošna kirurgija v specialistični zunajbolnišnični dejavnosti«, opravljene storitve pa obračuna v vrsti in podvrsti 212 221 »Kardiovaskularna kirurgija«. Ker ima vrsta in podvrsta 212 221 po K40.3 opredeljeno skupino 2 »Zaposlitve v specialistični zunajbolnišnični dejavnosti«, skupina 2 pa po K40.2 vsebuje vrsto 234 »Splošna kirurgija v specialistični zunajbolnišnični dejavnosti«, kontrola ne javi napake.

Primer 2:

Zdravstveni delavec ima urejeno zaposlitev v vrsti 112 »Kardiovaskularna kirurgija v bolnišnični dejavnosti«, opravljene storitve pa obračuna v vrsti in podvrsti 212 221 »Kardiovaskularna kirurgija«. Ker ima vrsta in podvrsta 212 221 po K40.3 opredeljeno skupino 2 »Zaposlitve v specialistični zunajbolnišnični dejavnosti«, skupina 2 pa po K40.2 vrste 112 »Kardiovaskularna kirurgija v bolnišnični dejavnosti« ne vsebuje, kontrola javi napako.

V skladu z Metodološkimi navodili RIZDDZ se pri kontroli zaposlitve zdravstvenega delavca v dejavnosti urgentne medicine (vrste dejavnosti 138, 238, 338, 438) upošteva pravilo, da kadar ima zdravstveni delavec pri izvajalcu že urejeno zaposlitev v drugi dejavnosti, jo v primeru, da zdravstveni delavec dela v urgentni medicini (vrste dejavnosti 138, 238, 338, 438), ni potrebno vnesti še za to dejavnost.

Dopolnitve šifrantov ter kontrol veljajo za storitve, opravljene od 1. 10. 2022 dalje.

**Vse izvajalce pozivamo, da skladno z Zakonom o zbirkah podatkov s področja zdravstvenega varstva (ZZPPZ) do 1. 10. 2022 v RIZDDZ uredijo vse zaposlitve za vse zaposlene. Podatki RIZDDZ morajo odražati dejansko zaposlitev, prav tako morajo imeti zdravstveni delavci urejeno zaposlitev pri vseh izvajalcih, pri katerih so zaposleni. Urejeni in pravilni podatki v RIZDDZ so tudi osnova za vpogled v CRPP.**

**Primer:**

**Zdravstveni delavci, ki delajo v posamezni bolnici v bolnišnični in specialistični zunajbolnišnični dejavnosti, morajo imeti urejeno zaposlitev tako na bolnišnični kot tudi v specialistični zunajbolnišnični dejavnosti. V primeru, da bodo imeli urejeno zaposlitev le v bolnišnični dejavnosti, bo pri obračunu storitev v specialistični zunajbolnišnični dejavnosti javljena napaka, ki bo v začetku evidenčna, v nadaljevanju pa zavrnitvena napaka.**

Možnosti za vpogledovanje in uporabo podatkov iz RIZDDZ so pojasnjene v Prilogi 5 te okrožnice. V primeru kakršnih koli vprašanj v zvezi z urejanjem podatkov v RIZDDZ se obrnite na kontaktne osebe NIJZ, ki so objavljene na spletni strani <https://www.nijz.si/sl/podatki/izvajalci-zdravstvene-dejavnosti>, (na koncu strani).

**Objava dopolnitev Tehničnega navodila za pripravo in elektronsko izmenjevanje podatkov obračuna zdravstvenih storitev in izdanih materialov ter Tehničnega navodila Struktura XML datoteke za elektronsko objavo šifrantov obračuna zdravstvenih storitev in izdanih materialov skupaj z novo strukturo XML bo najkasneje do 15. 6. 2022, objava šifrantov po novi strukturi XML pa najkasneje 24.6.2022.**

Kontaktna oseba za vsebinska vprašanja:

Jerneja Bergant (jerneja.bergant@zzzs.si 01/30-77-573)